Tomi Niku

Tomi Niku (s. 3. lokakuuta 2001 Jyväskylä) on suomalainen jääkiekkopuolustaja, joka edustaa Mestis-joukkue KeuPa HT:tä.

Ura

Seuraura 
Niku on JYPin kasvatti. Hän oli kaudella 2017–2018 B-nuorten Mestiskarsinnoissa joukkueensa tehokkain puolustaja tehoilla 4+15=19.

Kesäkuussa 2019 Niku teki JYPin kanssa kaksivuotisen juniorisopimuksen. Hän oli kaudella 2019–2020 tehoilla 3+33=36 JYPin A-nuorten paras syöttäjä ja toiseksi paras pistemies Samuel Valkeejärven jälkeen. Niku jakoi koko A-nuorten SM-liigan alkusarjan ja runkosarjan yhteenlasketun puolustajien pistepörssin neljännen sijan TPS:n Olli Kaskisen kanssa. Hän voitti myös JYPin sisäisen tehotilaston lukemalla +14. Tammikuussa 2020 seura lainasi Nikun Mestis-joukkue KeuPa HT:hen, jossa hän pelasi kaksi ottelua tehden yhden syöttöpisteen. Niku sai tililleen ensimmäisen ja kauden ainoaksi jääneen SM-liigaottelunsa JYPissä 14. helmikuuta 2020 vieraissa Kalevan Palloa vastaan. Hänet merkittiin JYPin seitsemänneksi puolustajaksi. Niku jäi ottelussa kuitenkin ilman peliaikaa.

Maaliskuussa 2020 Niku teki JYPin kanssa 1+1-vuotisen SM-liigasopimuksen. Elokuussa seura lainasi hänet KeuPa HT:n Mestis-joukkueeseen, jossa Niku pelasi 18 runkosarjaottelua tehopistein 1+2=3, kunnes tammikuussa 2021 hän palasi JYPin organisaatioon Mestiksen ollessa keskeytettynä koronaviruspandemian vuoksi. Niku sai uransa ensimmäiset peliaikansa SM-liigassa kauden ensimmäisessä ottelussaan 8. tammikuuta 2021 vieraissa Helsingin IFK:ta vastaan. Hänet merkittiin JYPin seitsemänneksi puolustajaksi. Niku sai ottelussa jääaikaa 3.45 minuuttia. Hän pelasi kauden aikana SM-liigassa neljä runkosarjaottelua ilman tehopisteitä. Niku pelasi loppukauden pääasiassa JYPin U20-junioreissa.

Kaudeksi 2021–2022 Niku siirtyi vuoden mittaisella sopimuksella Mestis-joukkue Kajaanin Hokkiin. Kaudeksi 2022–2023 hän palasi vuoden mittaisella sopimuksella KeuPa HT:hen.

Muuta 
Nikun isoveljet Juho ja Sami pelaavat myös jääkiekkoa. Juho pelaa maalivahtina Suomi-sarjajoukkue Lapuan Virkiässä ja Sami pelaa puolustajana JYPin SM-liigajoukkueessa. Sami Niku on pelannut urallaan myös yhteensä 67 NHL-ottelua.

Tilastot

Lähteet

Viitteet 

Suomalaiset jääkiekkoilijat
KeuPa HT:n pelaajat
Vuonna 2001 syntyneet
Elävät henkilöt